﻿Kildekritik ved materialesøgning﻿

Du skal ALTID være kildekritisk, når du vælger materiale til din opgave, uanset hvor du har materialet fra. Du skal (som minumum) overveje kildens:

* Troværdighed
* Faglige niveau

Overordnet kan vi dele materiale op i tre grundkategorier:

**Gymnasiets materialer:**
Du kan som udgangspunkt have tillid til troværdigheden af den faglitteratur, du får fra din lærer/vejleder, og kan samtidigt forvente at det har et passende fagligt niveau.

**Bibliotekernes materialer:**
Du kan som udgangspunkt have tillid til troværdigheden på de materialer, du finder på biblioteket. Men du skal være opmærksom på, om materialet har et passende fagligt niveau.

**Nettet:**
Du kan ikke være sikker på, at de informationer du finder, er troværdige, og skal også være opmærksom på, om materialet har det rette faglige niveau.

Når du anvender internetkilder, skal du derfor være opmærksom på:
**Hvem** siger **hvad** og **hvorfor**

* Hvem er afsender?
* Hvornår er den sidst opdateret?
* Hvad er websidens formål?
* Er der kontaktoplysninger?
* Er informationerne dokumenterede (anvendes der henvisninger?)
* Er der mange reklamer?

Hvis du finder svaret på disse spørgsmål, er du måske i stand til selv at vurdere, om DU har tillid til kilden.

Læs mere om internetsøgning i denne vejledning, udarbejdet af Aarhus Kommunes Biblioteker (åbner som pdf): [Brug nettet - lær at søge effektivt](https://www.aakb.dk/files/file_attachments/2013-10-16_1355/brug_nettet.pdf)

<http://octavius.vibygym.dk/materialesoslashgning-og-materialebrug-srp.html> 30032022 13.08